59 



Bugten af ret „levende", hvide Klitter, der kun give Plads 

 til en lille Forstrand. Før vi kom saa langt, vendte vi os 

 imidlertid ind i Landet, og gik syd paa. Vegetationen bliver 

 her snart meget xerofil og gaar over i en regulær Lynghede, 

 der dog er meget bølget og ujevn, fordi den voxer paa gammel 

 Flyvesandsbund, gamle lave Klitter, og hist og her afbrydes 

 af flade Lavninger, der i vaade Tider ere vanddækkede, 

 og af hvilke nogle førte Vand selv i denne tørre Sommer. 

 At Vegetationen inde i Landet, mod Syd og Vest bliver 

 xerofil, skyldes her især gammel Sandflugt. At der paa sine 

 Steder ligger Marskbund dybere nede under Sandet, synes 

 sikkert efter et Par Gravninger, der gjordes; men jeg maa 

 lade uafgjort, over hvor store Strækninger. Overfladen er 

 nu Sand, og Vegetationen bliver strax en helt anden end ved 

 Stranden, knap nogen anden Art end Festuca rubra og 

 Armeria følger med herop; det er nu de sædvanlige Sand- 

 planter og med dem navnlig Lyngen (Calluna) , der 

 komme til at spille Hovedrollen. I et saadant, væsentlig af 

 Flyvesand dannet Terræn faa Niveauforskjellighederne ikke 

 den Betydning som paa det lavere Land ved Stranden; Af- 

 standen fra Grundvandet er undertiden saa stor, ikke blot 

 paa Toppen af Sandhøjene, men ogsaa i Lavningerne mellem 

 dem, at dets Indflydelse paa Vegetationen bliver aldeles ingen. 



Ikke desto mindre var her mange Lavninger, der gave 

 de eleganteste Exempler paa Jordfugtighedens Betyd- 

 ning, og paa, hvor fint følende Planterne ere fol- 

 den, saa at selv meget smaa Niveau- og Fugtig- 

 hedsforskjelligheder vare tilstrækkelige til at 

 fremkalde Vegetati onsforskj elligheder. Vi havde 

 flere Steder Lejlighed til at iagttage den af Raunkiær 1. c. 

 omtalte Bæltedannelse. Omkring de iaar dog for en meget 

 stor Del udtørrede Smaasøer og Vandhuller fandtes følgende 

 Bælter — om end ikke alle samlede paa hver enkelt Lokalitet — , 

 idet jeg, som ved Strandformationerne, begynder med de 

 vandrigeste. 



